Diari Oficial de la Generalitat Valenciana


Sumari del DOGV 8174, del 21-11-2017 (2017/10326)

RESOLUCIÓ de 15 de novembre de 2017, del director general del SERVEF, per la qual es modifica la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables a càrrec del Programa Operatiu Comunitat Valenciana (POCV), per a l'exercici pressupostari 2017, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10389


Data del document
:   15-11-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de novembre de 2017, del director general del SERVEF, per la qual es modifica la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables a càrrec del Programa Operatiu Comunitat Valenciana (POCV), per a l'exercici pressupostari 2017, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes. [2017/10102]  
Amb data 19 de juliol de 2017, es va publicar en el DOGV l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa mixt d'ocupació formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables.  
Posteriorment, el 26 de juliol de 2017, es va publicar en el mateix diari oficial la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables a càrrec del Programa Operatiu Comunitat Valenciana (POCV), per a l'exercici pressupostari 2017, en aplicació de l'ordre mencionada en el paràgraf anterior.  
En la disposició final segona de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, es faculta la Direcció General del SERVEF, per a dictar totes les instruccions i adoptar les mesures que considere oportunes per a l'execució i aplicació de la present ordre quan concórreguen circumstàncies degudament motivades; quan les instruccions i mesures esmentades afecten una pluralitat indeterminada de persones interessades s'hauran de publicar en el Diari Oficial de la Generalitat Valenciana.  
  
Atés el que s'ha disposat en l'informe fiscal de la Intervenció Delegada en el SERVEF de 8 de novembre de 2017, es modifica la Resolució de 24 de juliol de 2017, del director general del Servei Valencià d'Ocupació i Formació, esmentada en l'encapçalament, amb la finalitat d'incloure expressament en el primer paràgraf del resolc segon, que la distribució territorial de crèdits té caràcter estimatiu, segons el que disposa article 58.5 del Reial decret 887/2006, de 21 de juliol, pel qual s'aprova el Reglament de la llei 38/2003, de 17 de novembre, general de subvencions, es modifica el primer paràgraf del resolc segon de la resolució de la convocatòria mencioanada, i s'afig el caràcter estimatiu en la distribució territorial de crèdits.  
  
D'acord amb tot el que s'ha exposat i fent ús de les facultats que té atribuïdes aquesta Direcció General, resolc:  
  
Únic  
Modificar el primer paràgraf del resolc segon de la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables a càrrec del POCV, per a l'exercici pressupostari 2017, i s'afig el caràcter estimatiu de la distribució territorial de crèdits, i queda redactat de la manera següent:  
  
«Segon. Finançament i import de la convocatòria  
Es destina per a atendre les subvencions un import global màxim de 4.220.000 - a càrrec de la línia pressupostària S7978000 del capítol IV, del subprograma 322.52, del pressupost del Servei Valencià d'Ocupació i Formació (d'ara en avant SERVEF) per a l'exercici 2017, amb la distribució territorial següent que té caràcter estimatiu a l'efecte del que preveu l'article 58.5 del Reial decret 887/2006, de 21 de juliol, pel qual s'aprova el Reglament de la llei 38/2003, de 17 de novembre, general de subvencions (d'ara en avant RLGS i LGS, respectivament)».  
  
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar recurs potestatiu de reposició davant d'aquest mateix òrgan en el termini d'un mes a partir de l'endemà de la notificació d'aquesta resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant del jutjat contenciós administratiu, de conformitat amb el que estableix l'article 8, apartat 3, com també amb l'article 46, apartat 1, els dos de la Llei 29/1998, de 13 de juliol, reguladora de la jurisdicció contenciós administrativa, sense perjuí que es puga interposar qualsevol altre recurs que es considere pertinent.  
  
  
València, 15 de novembre de 2017.- El director general del SERVEF: Enric Nomdedéu Biosca.